
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 442 


21 Ιουνίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερ¬ 
ση διδακτηρίου του 9ου ΤΕΛ Αθηνών. 1 

Χαρακτηρισμός ως διατηρητέων δύο διωρόφων κη¬ 
ρίων σε επαφή (Β και Γ), φερομένων ως ιδιοκτησία 
Αγγελικής, Δημητρίου και Κωνσταντίνου Χατζημι- 
χάλη, που βρίσκονται επί της παραλιακής οδού Θε¬ 
μιστοκλέους Σοφούλη, στην πόλη της Σάμου (Ο.Τ. 
212) της νήσου Σάμου και καθορισμός ειδικών 
όρων και περιορισμών δόμησης αυτών. 2 

Α ΝΑΚΟΙΝΩΣΕ ΙΣ 

Παρακατάθεση αποζημιώσεων ακινήτων που έχουν 
απαλλοτριωθεί με την κοινή υπουργική απόφαση 
1068929/91 (ΦΕΚ 557Δ791) για τη βελτίωση της 
Ε.Ο. Αθηνών - Κορίνθου στη χ.θ. 66 + 678,68 μέχρι 
τη χ.θ. 68 + 333. 3 


ΑΠΟΦΑΣΕΙ Σ 

Αριθ. 1049075/5020/0010 (1) 

Αναγκαστική απαλλοτρίωση έκτασης για την ανέγερση 
διδακτηρίου του 9ου ΤΕΛ Αθηνών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «Περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β. Δ/τος 139/1971 περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων». 

2. Τις διατάξεις του άρθρου 17του Α.Ν. 627/1968 «Περί 


Οργανισμού Σχολικών Κτιρίων» σε συνδυασμό με τις δια¬ 
τάξεις του Ν. 513/1976. 

3. Το από 6.10.1998 απόσπασμα πρακτικού από τη συ¬ 
νεδρίαση με αριθ. 2060/6.10.1998 του Διοικητικού Συμ¬ 
βουλίου του Οργανισμού Σχολικών Κτιρίων. 

4. Το από 24.9.1996 πρακτικό καταλληλότητας της 
απαλλοτριούμενης έκτασης, που καταρτίστηκε από την 
κατά Νόμο Επιτροπή. 

5. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β') κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανέγερση 
διδακτηρίου του 9ου Τ.Ε.Λ. Αθηνών έκτασης συνολικού 
εμβαδού 13.500 τ. μ. που βρίσκεται στην περιοχή (Σεπό- 
λια) του Δήμου Αθηναίων μεταξύ των οδών Γράμμου, Σιώ- 
κου και Αυλώνος και εικονίζεται με κλίμακα 1:500 και με 
στοιχεία Α-Β-Γ-Δ-Ε-Α στο από Σεπτεμβρίου 1998 και με 
αριθμό 1324 κτηματολογικό διάγραμμα - πίνακα, το οποίο 
έχει συντάξει η Αμέρισσα Μαμμά και έχει θεωρήσει η 
Προϊσταμένη της Διευθύνσεως Γηπέδων του Οργανι¬ 
σμού Σχολικών Κτιρίων Δημητρα Κοκολιου. 

Στην έκταση που απαλλοτριώνεται προβάλλει δικαιώ¬ 
ματα κυριότητας η Α.Β.Ε.Τ.Ε ΟΙΝΕΡΓΑ. 

Η απαλλοτρίωση κηρύσσεται υπέρ και με δαπάνη του 
Οργανισμού Σχολικών Κτιρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1999 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ ΓΕΡΑΣ! ΜΟΣ ΑΡΣΕΝ ΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠΑ/3858 (2) 

Χαρακτηρισμός ως διατηρητέων δύο διωρόφων κτιρίων 
σε επαφή (Β και Γ), φερομένων ως ιδιοκτησία Αγγελι¬ 
κής, Δημητρίου και Κωνσταντίνου Χατζημιχάλη, που 
βρίσκονται επί της παραλιακής οδού Θεμιστοκλέους 
Σοφούλη, στην πόλη της Σάμου (Ο.Τ. 212) της νήσου 
Σάμου και καθορισμός ειδικών όρων και περιορισμών 
δόμησης αυτών. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α785) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α788). 

2. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92, όπως ανπκαταστάθηκε με 
την παρ. 2α του άρθρου 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α786) και ειδικότερα τα άρ¬ 
θρα 2 (παρ. 3, εδ. ζ', περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α /86) και ειδικότερα το άρθρο 5 (παρ. 1, 
ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ 741/Β7 29.11.90). 

6. Την αριθ. ΔΔΟ/Φ. 101. 22/2205/8.3.1999 (ΦΕΚ209/Β7 
11.3.99) απόφαση Υπουργού Αιγαίου «Μεταβίβαση αρμο¬ 
διοτήτων στον Γενικό Γραμματέα, στους Προϊσταμένους 
Διευθύνσεων και Τμημάτων του Υπουργείου Αιγαίου και 
του δικαιώματος να υπογράφουν με «Εντολή Υπουργού». 

7. Τον φάκελλο του θέματος που υπέβαλαν οι ενδιαφε¬ 
ρόμενοι Αγγελική, Δημήτριος και Κωνσταντίνος Χατζημι- 
χάλης με αίτησή τους που έλαβε τον αριθ. πρωτ. 
5374/11.6.98 του Υπουργείου Αιγαίου. 

8. Την από 4.3.1999 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στους ενδιαφερομένους Αγγελική, Δημήτριο και Κωνστα¬ 
ντίνο Χατζημιχάλη με το αριθ. πρωτ. ΔΠΑ/5374/4.3.99 έγ¬ 
γραφό μας. 

9. Την από 19.4.1999 απάντηση με αντιρρήσεις των εν¬ 
διαφερομένων, όσον αφοράτον μη χαρακτηρισμό ως δια¬ 
τηρητέου ενός εκ των τριών κτιρίων, που έλαβε τον αριθ. 
πρωτ. 3858/21.4.99 του Υπουργείου Αιγαίου. 


10. Τις από 25.5.1999 «Παρατηρήσεις στις αντιρρήσεις 
των ενδιαφερομένων - Εισήγηση» του Τμήματος Πολιτι¬ 
στικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα τα δύο κτίρια (Β και 
Γ), φερόμενα ως ιδιοκτησία Αγγελικής, Δημητρίου και 
Κωνσταντίνου Χατζημιχάλη, που βρίσκονται επί της πα¬ 
ραλιακής οδού Θεμιστοκλέους Σοφούλη στην πόλη της 
Σάμου (Ο.Τ. 212) της νήσου Σάμου, όπως φαίνονται ση¬ 
μειωμένα στο τοπογραφικό διάγραμμα σε κλίμακα 1:500, 
που θεωρήθηκε από την Προϊσταμένη του Τμήματος Πο¬ 
λιτιστικής Ανάπτυξης της Δ/νσης Περιφερειακής Ανάπτυ¬ 
ξης του Υπουργείου Αιγαίου με την υπ’ αριθ. 3858/99 πρά¬ 
ξη της και που συνοπτικό του αντίτυπο δημοσιεύεται με 
την παρούσα απόφαση, επειδή πρόκειται για κτίρια που 
φέρουν αξιόλογα μορφολογικά και αρχιτεκτονικά στοι¬ 
χεία παραδοσιακής αρχιτεκτονικής. 

2. Στα χαρακτηριζόμενα ως διατηρητέα κτίρια, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων τους και των εν γένει 
λειτουργικών και διακοσμητικών τους στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερι¬ 
κό για λόγους λειτουργικούς των χαρακτηριζομένων ως 
διατηρητέων κτιρίων, εφ’ όσον δεν αλλοιώνεται ο αρχιτε¬ 
κτονικός τους χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα 
κτίρια. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων που πληροφορούν για τυχόν 
χρήσεις των χώρων των κτιρίων. 

5. Για οποιαδήποτε οικοδομική εργασία στο εξωτερικό 
και εσωτερικό των χαρακτηριζομένων ως διατηρητέων 
κτιρίων και στον περιβάλλοντα χώρο τους, καθώς και για 
την τοποθέτηση επιγραφών απαιτείται η έγκριση της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της οπήν Εφημερίδα της Κυβερνήσεως. 

Μυτιλήνη, 25 Μαΐου 1999 

Με εντολή Υπουργού 
Ο Γενικός Γραμματέας 
ΓΙΑΝΝΗΣ ΜΑΧΑΙΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ12/01 33518 (3) 

Παρακατάθεση αποζημιώσεων ακινήτων που έχουν 
απαλλοτριωθεί με την κοινή υπουργική απόφαση 
1068929/91 (ΦΕΚ 557Δ791) για τη βελτίωση της Ε.Ο. 
Αθηνών - Κορίνθου στη χ.θ. 66 + 678,68 μέχρι τη χ.θ. 
68 + 333. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/71 «Περί Αναγκαστικών 
Απαλλοτριώσεων» (ΦΕΚ 1Α771). 

2. Τις διατάξεις του Π.Δ. 69/88 «Περί Οργανισμού της 
Γ.Γ.Δ.Ε.» ΦΕΚ 28Α'. 

3. Την εξουσιοδοτική απόφαση του Υπουργού ΠΕΧΩΔΕ 
Δ 17/01/79/Φ. 2.2.1/24.8.89 ΦΕΚ 666 Β'. 

4. Τον πίνακα υπολογισμού και παρακατάθεσης των 
αποζημιώσεων με ημερομηνία 15.2.99 που καθορίστηκαν 
με την απόφαση 295/98 του Εφετείου Ναυπλίου για ακί¬ 
νητα που απαλλοτριώθηκαν με την κ.υ.α. Οικονομικών και 


ΠΕΧΩΔΕ 1068929/91 ΦΕΚ 557/91 τ. Δ' για τη βελτίωση 
της Ε.Ο. Αθηνών - Κορίνθου στη χ.θ. 66 + 678,68 μέχρι τη 
χ.θ. 68 + 333, ειδοποιούμε: 

τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα, ότι η αποζημίωση των 
εκτάσεων που έχουν απαλλοτριωθεί και των επικειμένων 
τους όπως σημειώνονται στα σχετικά κτηματολόγια, έχει 
κατατεθεί στο Ταμείο Παρακαταθηκών και Δανείων, ύστε¬ 
ρα από συμψηφισμό των δικαιωμάτων και υποχρεώσεων, 
με την έκδοση του γραμματίου παρακαταθήκης Νο 4764/ 
28.5.99 για συνολικό ποσό δρχ. 5.073.140. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσω¬ 
πα που θα αναγνωριστούν δικαιούχοι, σύμφωνα με τις κεί¬ 
μενες διατάξεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιουνίου 1999 

Με εντολή Υπουργού 
ΗΤμηματάρχης 
ΕΛ. ΔΗΜΗΤΡΙΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



